
ДО 
ПРЕДСЕДАТЕЛЯ НА
ОБЩИНСКИ СЪВЕТ
ГР. БУРГАС

ДОКЛАДНА ЗАПИСКА
от
ИНЖ.  ЧАНКА  КОРАЛСКА  – ЗА  КМЕТ  НА  ОБЩИНА  БУРГАС
СЪГЛАСНО  ЗАПОВЕД № 2420/05.09.2018г. 
НА  КМЕТА  НА  ОБЩИНА  БУРГАС


ОТНОСНО: Одобряване на Подробен устройствен план – План за регулация и застрояване за комплекс за гробищен парк и Подробен устройствен план – План за улична регулация за провеждане на обслужващи улици за осигуряване на транспортен достъп до комплекса за гробищен парк, в обвръзка с утвърдената улична регулация при о.т. 11а по ПУП-ПУР за пътна връзка на обслужваща улица с път II-79 Бургас – Средец и трасета на техническата инфраструктура за обслужване на ПИ, в устройствени зони Т94 и 9/Пп в ПЗ „Меден рудник“, съгласно одобрен ОУП на гр. Бургас  

УВАЖАЕМИ ОБЩИНСКИ СЪВЕТНИЦИ,

С Решение по Протокол № 55/08.09.2015г., по т. 14 от дневния ред, Общински съвет-Бургас е разрешил изработване на ПУП-ПРЗ за нов гробищен парк в ПИ с идентификатори 07079.665.149, 07079.665.150, 07079.665.151, 07079.665.152, 07079.665.153, 07079.665.154 и 07079.665.155 по КК на гр.Бургас и ПУП-ПУР за провеждане на обслужваща улица за осигуряване на транспортен достъп и трасета на техническата инфраструктура за обслужване на ПИ, в устройствени зони Т94 и 9/Пп, съгласно одобрен ОУП на гр.Бургас, в предвиденото разширение на населеното място.
Съгласно действащ ОУП на гр. Бургас, имотите предвидени за изграждане на гробищен парк в землището на ж.к. „Меден рудник“ са разположени югозападно от жилищния комплекс, на отстояние 1600 - 1800м, в непосредствена близост, северно от второкласен път ІІ-79 Бургас – Средец - Елхово, в границите на устройствена зона Т/94, граничеща от изток и север с устройствена зона 9/Пп – предимно производствена зона, в която има частични влезли в сила подробни устройствени планове, като за отделни ПИ са обособени УПИ „за складово-производствени дейности“, а терените западно от проектните имоти са включени в устройствена зона 07079/65 – земеделска територия с допустима промяна на предназначението, предимно за производствени дейности, в която изготвянето на ПУП се допуска  след одобрение от ОЕСУТ към Община Бургас на задание и предложение за ПУП. В южна посока са разположени терени, посочени в ОУП като земеделски земи, със забрана за промяна на предназначението.
 ПУП-ПРЗ и ПУР са разработени в обхват на: ПИ с идентификатор 07079.665.149 – неустановена собственост, с площ 9000 кв.м., вид територия урбанизирана, начин на трайно ползване „за друг вид производствен, складов обект“; ПИ с идентификатор 07079.665.150 – частна собственост, с площ 9612 кв.м., вид територия урбанизирана, начин на трайно ползване „за друг вид производствен, складов обект“; ПИ с идентификатор 07079.665.151 - частна собственост, с площ 8698 кв.м., вид територия урбанизирана, начин на трайно ползване „за друг вид производствен, складов обект“; ПИ с идентификатор 07079.665.152 - частна собственост, с площ 3099 кв.м., вид територия урбанизирана, начин на трайно ползване „за друг вид производствен, складов обект“; ПИ с идентификатор 07079.665.153 - неустановена собственост, с площ 6091 кв.м., вид територия урбанизирана, начин на трайно ползване „за друг вид производствен, складов обект“;  ПИ с идентификатор 07079.665.154 - частна собственост, с площ 8884 кв.м., вид територия урбанизирана, начин на трайно ползване „за друг вид производствен, складов обект“; ПИ с идентификатор 07079.665.155 - частна собственост, с площ 9232 кв.м., вид територия урбанизирана, начин на трайно ползване „за друг вид производствен, складов обект“, в чиито граници се обособяват УПИ за гробищния комплекс, а за осигуряване на транспортен достъп и техническа инфраструктура, в част от ПИ с идентификатор 07079.665.159 - държавна собственост, с площ 321807 кв.м., с начин на трайно ползване „за друг вид производствен, складов обект“ се предвиждат обслужваща улица, паркинги и елементи на транспорта и озеленяване, както и УПИ I отреден „за техническа инфраструктура и обществено обслужване”. 
[bookmark: _GoBack]За осигуряване на възможност за реализиране на предвижданията на ОУП на гр.Бургас за усвояване на терените за гробищен парк със Заповед №711/03.04.2015г. на Кмета на Община Бургас е назначена комисия, която да направи предварителен оглед на предвидените за гробищен парк поземлени имоти в землището на ж.р.„Меден Рудник“.
В изпълнение на заповедта комисията се е събрала и е изготвила протокол от 23.04.2015г., с който е взето решение, че предвидените с одобрения общ устройствен план на гр.Бургас за изграждане на нов гробищен парк ПИ с идентификатори 07079.665.149, 07079.665.150, 07079.665.151, 07079.665.152, 07079.665.153, 07079.665.154 и 07079.665.155 по КК на гр.Бургас, отговарят на изискванията на чл.6, ал.1, т.4 от Наредба №2/21.04.2011г. за здравните изисквания към гробищни паркове (гробища) и погребването и пренасянето на покойници и могат да бъдат определени за изграждане на гробищен парк.
От извършено геодезическо заснемане на място е установено, че наклонът на терена определен за гробище е с посока на юг към неурбанизирани територии, не е насочен към водоизточници, използвани за питейно-битови нужди, плажове и места за къпане.
С ПУП /ПРЗ и ПУР/  в границите на ПИ с идентификатори 07079.665.149, 07079.665.150, 07079.665.151, 07079.665.152, 07079.665.153, 07079.665.154 и 07079.665.155 и ПИ с идентификатор 07079.665.159  по КК на гр.Бургас се обособяват седем самостоятелни УПИ, отредени за нови ПИ с проектни идентификатори по КК, както следва: УПИ І, отреден за ПИ с проектен идентификатор 07079.665.225, с функционално отреждане - „за техническа инфраструктура  и обществено обслужване“, УПИ ІІ, отреден за ПИ с проектен идентификатор 07079.665.226, с функционално отреждане - „за администрация, ритуална зала и ТП“, УПИ ІІІ, отреден за ПИ с проектен идентификатор 07079.665.227, с функционално отреждане - „за храм“, УПИ ІV, отреден за ПИ с проектен идентификатор 07079.665.228, с функционално отреждане - „за ритуална зала – различни вероизповедания“, УПИ V, отреден за ПИ с проектен идентификатор 07079.665.229, с функционално отреждане - „за крематориум“, УПИ VІ, отреден за ПИ с проектен идентификатор 07079.665.230, с функционално отреждане - „за озеленяване и инфраструктура“ и УПИ VІІ, отреден за ПИ с проектен идентификатор 07079.665.231, с функционално отреждане - „за гробищен парк“, с предвиждане в УПИ ново свободно застрояване, посочено с ограничителни линии на застрояване, на нормативни отстояния от регулационни граници, с показатели за застрояване за устройствена зона Оо, както следва: Височина до 3ет /д15./, Пл.застр. до 50%, Кинт до 1.5 и Пл.озел. мин.50% и се утвърждават трасета на обслужващи улици за осигуряване на транспортен достъп и провеждане на елементите на техническата инфраструктура.
Предвиденото застрояване е изцяло съобразено с отреждането на УПИ, като в югоизточната част, в границите на УПИ VІІ, която е най-ниската част на гробищния парк се предвиждат застроителни петна за работилници за паметни плочи, а в източната се предвижда обособяване на площадка за изграждане на урнови стени.
В УПИ VІІ, отреден за гробищен парк, чрез предвиждане на обслужваща алейна мрежа се обособяват осем гробищни квартала, с предвидени общо 5 018 места за загробване и буферно озеленяване.
За осигуряване на възможност за изграждане на обслужващи улици с проект за ПУР се   провежда нова улична регулация за осигуряване на достъп до гробищен парк, обвързана с утвърдената улична регулация при о.т. 11а по ПУП-ПУР за пътна връзка на обслужваща улица от път II-79 Бургас – Средец, за обслужване на имоти пл.№723, 747, 776, 777 и 740 /по КВС на землището на гр.Бургас/ в ПЗ„Меден рудник“, одобрен с Протокол – решение № 25/22.10.2009г. по т. 40 от дневния ред на Общински съвет Бургас. С ПУР се предвижда промяна в габарита на улицата, като същият се променя на 10.00м, а пътното платно от 6.00м. се променя на 7.00м, с предвидени тротоари. Предвиждат се нова обслужваща задънена улица, с крайуличен паркинг от о.т. 16 – о.т. 16а – о.т. 16б - о.т. 16в, завършваща с кръгово обръщало, и нова задънена обслужваща улица с о.т. 11а – о.т. 11г – о.т. 11д – о.т. 11е, с крайуличен паркинг за 54 автомобила, от които 3 са за хора с увреждания и два автобуса, като в уличната регулация се предвижда и автобусна спирка с обръщало.
В съответствие с Плана за регулация като неразделна част от ПУП е изготвен подробен  трасировъчен чертеж, с координатен регистър и баланс на територията. 
Към ПУП, съгласно изискванията на чл. 108 от ЗУТ са изготвени схеми по части: Електро, ВиК, Паркоустройство и благоустройство, Транспортно комуникационен план и схема на идейна вертикална планировка.
ПУП / ПРЗ и ПУР/  в едно със схемите по чл. 108 от ЗУТ са разгледани на  заседание на ОЕСУТ проведено на 20.06.18г. С Решение, обективирано в Протокол № 14/20.06.18г. – т. 1 от дневния ред, ОЕСУТ е изразил положително становище, като  е указал ПУП и схемите да се съгласуват с всички контролни органи и експлоатационни дружества.
Към документацията е приложено становище изх.№ 2606/28.04.2015г. на РИОСВ - Бургас. С Решение № БС-22-П/10.04.17г. на РИОСВ - Бургас е прекратила процедурата по преценяване необходимостта от извършване на ОВОС за инвестиционното намерение  за изработване на ПУП-ПРЗ за нов гробищен парк в ПИ с идентификатори 07079.665.149, 07079.665.150, 07079.665.151, 07079.665.152, 07079.665.153, 07079.665.154 и 07079.665.155 по КК на гр.Бургас и ПУП-ПУР за обслужваща улица за осигуряване на транспортен достъп и трасета на техническата инфраструктура за обслужване, в устройствени зони Т94 и 9/Пп, съгласно одобрен ОУП на гр.Бургас. Стартирана е нова процедура като Община Бургас със заявление вх. № ПД-1790/2/29.08.18г. е уведомила РИОСВ-Бургас  за инвестиционното си намерение .
ПУП е съгласуван: от „Електроразпределение Юг“ЕАД съгласно становище изх.№ 7801686-1/09.07.18г.; схемата по част ВиК е съгласувана от „ВиК“ЕАД на дата 18.07.18г.; от сектор „Пътна полиция“ при ОДМВР – Бургас съгласно становище рег.№ 769000-11441/04.07.18г.; от ОПУ – Бургас с уведомително писмо изх.№ 08-00-317/13.08.18г. и Протокол № 22/13.08.18г. 
ПУП-ПРЗ за нов гробищен парк в ПИ с идентификатори 07079.665.149, 07079.665.150, 07079.665.151, 07079.665.152, 07079.665.153, 07079.665.154 и 07079.665.155 по КК на гр.Бургас и ПУП-ПУР за провеждане на обслужваща улица за осигуряване на транспортен достъп и трасета на техническата инфраструктура за обслужване на ПИ, в устройствени зони Т94 и 9/Пп, съгласно одобрен ОУП на гр.Бургас /землище ж.к.„Меден Рудник“/ са обявени на заинтересуваните собственици по реда на чл. 128, ал. 1 от ЗУТ, чрез обнародване на съобщение в Държавен вестник бр.56/06.07.18г. Видно от Акт за приключило обявяване от 07.08.18г. в законоустановения срок не са постъпили възражения.
Окончателната преписка по  ПУП/ПРЗ и ПУР/ е разгледана от ОЕСУТ, на заседание  проведено на 15.08.2018г. С Решение, обективирано в Протокол № 18/15.08.18г., т.3 от дневния ред ОЕСУТ проектът е приет.
Във връзка с указанията дадени в Протокол № 18/15.08.18г., т.3 от дневния ред на ОЕСУТ, разработката е входирана в РИОСВ-Бургас с писмо за издаване на окончателно становище. 
Съгласно изискванията на Наредба № РД-02-20-5 от 15 декември 2016г. за съдържанието, създаването и поддържането на кадастралната карта и кадастралните регистри, в съответствие с ПУП е изготвен и внесен в СГКК – Бургас проект за изменение на КК с вх.№ 01-342881/04.09.18г. 
Предвид гореизложеното, на основание чл. 21, ал. 1, т. 11 от ЗМСМА, чл. 129, ал. 1, във връзка с чл. 124а от ЗУТ, и като взех предвид акт за приключило обявяване от 07.08.2018г., Протокол – Решение № 18/15.08.18г., т. 3 от дневния ред на проведеното заседание на ОЕСУТ на Община Бургас предлагам Общински съвет Бургас да вземе следното:

Р Е Ш Е Н И Е:

На основание чл. 21, ал. 1, т. 11 от ЗМСМА, чл. 129, ал. 1, във връзка с чл. 124а от ЗУТ Общински съвет Бургас одобрява Подробен устройствен план – План за регулация и застрояване за комплекс за гробищен парк и Подробен устройствен план – План за улична регулация за провеждане на обслужващи улици за осигуряване на транспортен достъп до нов комплекс за гробищен парк, в обвръзка с утвърдената улична регулация при о.т. 11а по ПУП-ПУР за пътна връзка на обслужваща улица с път II-79 Бургас – Средец в ПЗ „Меден рудник“, с които се обособяват: нов УПИ І, отреден за ПИ с проектен идентификатор 07079.665.225, с функционално отреждане „за техническа инфраструктура и обществено обслужване“, нов УПИ ІІ, отреден за ПИ с проектен идентификатор 07079.665.226, с функционално отреждане „за администрация, ритуална зала и ТП“, нов УПИ ІІІ, отреден за ПИ с проектен идентификатор 07079.665.227, с функционално отреждане „за храм“, нов УПИ ІV, отреден за ПИ с проектен идентификатор 07079.665.228, с функционално отреждане “за ритуална зала – различни вероизповедания“, нов УПИ V, отреден за ПИ с проектен идентификатор 07079.665.229, с функционално отреждане „за крематориум“, нов УПИ VІ, отреден за ПИ с проектен идентификатор 07079.665.230, с функционално отреждане „за озеленяване и инфраструктура“ и нов УПИ VІІ, отреден за ПИ с проектен идентификатор 07079.665.231, с функционално отреждане „за гробищен парк“, с предвиждане в тях на ново свободно застрояване, посочено с ограничителни линии на застрояване, на нормативни отстояния от регулационни граници и показатели за застрояване, описани в матрица и таблица и се провеждат нови обслужващи улици за осигуряване на достъп до комплекс за гробищен парк, в обвръзка с утвърдената улична регулация при о.т. 11а, с нови о.т. 11в – о.т. 11г - о.т. 11д и о.т. 16а – о.т. 16б – о.т. 16в и трасета на техническата инфраструктура за обслужване на ПИ, в устройствени зони Т94 и 9/Пп в ПЗ„Меден рудник“, съгласно одобрен ОУП на гр. Бургас,  съгласно приложения проект и баланс на територията, които са неразделна част от настоящото решение. 
Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.
Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.


 	Приложение: Решение по Протокол № 55/08.09.2015г., по т. 14 от дневния ред Общински съвет Бургас; Заповед № 711/03.04.2015г. на Кмета на Община Бургас; протокол от 23.04.2015г. на Община Бургас; проект на ПУП-ПРЗ и ПУП-ПУР; Протокол № 14/20.06.18г. – т. 1 от дневния ред на проведеното заседание на ОЕСУТ на Община Бургас; становище изх.№ 2606/28.04.2015г. на РИОСВ-Бургас; Решение № БС-22-П/10.04.17г. РИОСВ-Бургас; становище изх.№ 7801686-1/09.07.18г. на „Електроразпределение Юг“ЕАД съгласно.; съгласувка от 18.07.18г. на „ВиК“ЕАД; становище рег.№ 769000-11441/04.07.18г. на сектор „Пътна полиция“ при ОДМВР – Бургас; с уведомително писмо изх.№ 08-00-317/13.08.18г. и Протокол № 22/13.08.18г. на ОПУ – Бургас; копия на документи от обявяване по реда на чл. 128 от ЗУТ; Протокол № 18/15.08.18г., т. 3 от дневния ред на проведеното заседание на ОЕСУТ на Община Бургас; писмо с вх.№ 01-342881/04.09.18г. до СГКК – Бургас. 



ИНЖ.  ЧАНКА  КОРАЛСКА
За кмет на Община Бургас
съгласно  Заповед № 2420/05.09.2018г. 
на  Кмета  на  Община  Бургас



Съгласували:
Златина Георгиева
Директор-дирекция „Правно-нормативно обслужване“



арх. Димитър  Алексиев
Началник - отдел „Устройствено планиране“



Изготвил:
инж. Калина Георгиева 
Старши експерт в отдел „Устройствено планиране“

